2022 m. LFF I lyga

**2022 m. LFF I lyga** (pagal rėmėjus ***Optibet pirma lyga***) – antrosios pakopos futbolo pirmenybės, vykusios Lietuvoje 2022 m. kovą–lapkritį. Pirmenybėse varžėsi 16 komandų.

## Licencijavimas

Pradinis sezono įvykis – licencijavimas buvo paskelbtas 2021 m. lapkričio 18 d., registracija vyko iki 2021 m. gruodžio 15 d. 2021 m. gruodį paraiškas licencijuotis į numatytas 16 vietų pateikė 16 komandų – 9 klubai bei 7 dublerinės aukščiausiojo diviziono klubų ekipos:
* Praėjusio sezono I lygos dalyviai – FK Šilas, FK Atmosfera, FK Babrungas, FK Neptūnas, FK Minija, BFA Vilnius klubai ir Panevėžys B, Žalgiris B, Banga B, Riteriai B dubleriai;
* Iš praėjusio sezono I lygos sportiniu principu iškritusios komandos – Sūduva B, Kauno Žalgiris B;
* Praėjusio sezono II lygoje 1–4 vietas užėmusios komandos – FK Ekranas, Be1 NFA, FK Garliava, iš trečiąją vietą užėmusio FK Panerys prašymo licencijuotis negauta;
* Kiti praėjusio sezono II lygos dalyviai – FA Šiauliai B.

Iš A lygos sportiniu principu iškritusios komandos – DFK Dainava ir FK Nevėžis – pateikė prašymus dalyvauti A lygoje. Negavę finansavimo iš savivaldybės, 2022 m. sausio 31 d. „Dainava“ pranešė, kad traukiasi iš A lygos licencijavimosi, ir sieks I lygos licencijos.  LFF pranešė kad FK Nevėžis taip pat atsiėmė prašymą licencijuotis į A lygą, ir licencijuosis į I lygą. Licencijavimo komiteto posėdis dėl LFF I lygos licencijų suteikimo vyko 2022 m. vasario 18 d.

Galutinį sprendimą dėl klubų teisės žaisti I lygoje  prėmė LFF licencijavimosi komitetas. Apeliacinis posėdis vyko vasario 25 d.

Iškart I lygos licencijas gavo 14 komandų: FK Nevėžis, FK Babrungas, FK Neptūnas, FK Minija, BFA Vilnius, Panevėžys B, Žalgiris B, Banga B, Riteriai B, Sūduva B, Kauno Žalgiris B, Be1 NFA, FK Garliava, FA Šiauliai B. Po apeliacijų licencijos buvo išduotos 3 klubams: DFK Dainava, FK Šilas, FK Atmosfera. Dėl neįgyvendintų privalomų sporto kriterijų I lygos licencija nebuvo išduota FK Ekranui. Klubas pateikė prašymą dalyvauti išimties tvarka, ir klubui buvo leista žaisti I lygoje, tačiau pritaikyta -3 taškų nuobauda.

Po LFF Nepaprastųjų atvejų komiteto posėdžio vasario 28 d., buvo priimtas sprendimas kad I lygoje dalyvaus 16 komandų. Todėl Sūduva B ir Kauno Žalgiris B buvo išsiųsti į II lygą, tokiu būdu įgyvendinant šių komandų iškritimą sportiniu pagrindu.

## Komandos

Dalyvavo 16 ekipų. „Ekrano“ klubui buvo pritaikyta 3 taškų atėmimo sankcija ir kiti įsipareigojimai. 2021 m. gruodžio 7 d. LFF VK posėdyje priimtas sprendimas, kad aikštėje I lygos rungtynių metu būtų mažiausiai po šešis žaidėjus lietuvius. Taip pat buvo padidintas legionierių registracijos mokestis – kiekvienas 1–5 legionierius bus apmokestinamas 1000 eurų, 6 ir daugiau – 1250 eurų. Ateinančiuose sezonuose mokestis bus keliamas.

## Rezultatai

Pirmenybės vyko dviejų ratų sistema. Pirmosios rungtynės buvo sužaistos 2022 m. kovo 18 d., kuriose susitiko „Nevėžis“ ir debiutantai „Ekranas“. Balandžio 19 d., leidus LFF, FK Šilas pakeitė pavadinimą į Marijampolė City. 2022 m. kovo 20 d. DFK Dainava išvykoje susitiko su Be1 NFA ekipa. Dzūkai pirmavo rezultatu 1-0, bet pačioje rungtynių pabaigoje kauniečiai išlygino rezultatą. Po įvarčio į aikštę išbėgo dzūkų aistruoliai ir užsipuolė įvartė pelniusį žaidėją. Įvyko incidentas, į kurį įsitraukė ir kiti Be1 NFA žaidėjai apsaugos darbuotojai ir policija. Rungtynės baigėsi rezultatu 1-1. Pradėtas tyrimas dėl šio įvykio. Trys Panevėžys B komandos žaidėjai gavo raudonas korteles rungtynėse su FK Ekranas. Tai daugiausiai raudonų kortelių per vienas rungtynes šiame sezone ne tik I, bet ir A bei II lygose.

### Galutinė lentelė

|}

### Snaiperiai

3 įvarčiai per rungtynes:

## Pereinamosios rungtynės

Pereinamosiose rungtynėse dėl teisės žaisti 2023 m. sezono LFF A lygoje rungtyniavo „Džiugas“ (9 vieta A lygoje) ir „Neptūnas“ (2 vieta I lygoje). „Džiugas“ nugalėjo varžovus bendru dviejų rungtynių rezultatu 5-0 ir išsaugojo vietą A lygoje.

----

Pereinamosiose rungtynėse dėl teisės žaisti 2023 m. LFF I lygoje rungtyniavo „Riteriai B“ (14 vieta I lygoje) ir „Šilutė“ (3 vieta II lygoje). „Riteriai B“ nugalėjo varžovus bendru dviejų rungtynių rezulutatu 5-0 ir išsaugojo vietą I lygoje.

## Šaltiniai

## Nuorodos
* I lyga (Lietuvosfutbolas.lt, 2022-12-09)
* 1lyga.lt (Pirmos lygos puslapis)